# Stillingsbeskrivelse for vandværkspasser

**1. Organisatoriske forbindelser**

a. Vandværkspasseren er undergivet bestyrelsens instruktioner og er ansvarlig i alle forhold over for denne vedr. værkets tekniske drift (normalt via formanden).

b. Ved forfald skal Vandværkspasseren sørge for, at en stedfortræder, der er angivet af bestyrelsen, er sat ind i den daglige drift.

**2. Generel beskrivelse**

c. Vandværkspasseren forestår den tekniske drift, således at der opretholdes en rimelig vandforsyning til forbrugerne.

d. Vandværkspasseren holder til stadighed bestyrelsen orienteret om alle væsentlige hændelser, ligesom han på bestyrelsesmøderne oplyser om den daglige drift (fremlægger driftsrapport).

e. Vandværkspasseren holder sig løbende ajour med udviklingen inden for sådanne områder, der direkte eller indirekte kan bidrage til at effektivisere eller billiggøre løsningen af de opgaver, der er underlagt hans ansvarsområde.

Bestyrelsen sørger for den nødvendige kursusplanlægning.

**3. Arbejdsopgaver**

Vandværkspasseren skal føre tilsyn med og udføre arbejdsopgaver i forbindelse med:

f. Produktionsanlægget til stadighed er i forsvarlig stand.

g. Ledningsnettet er intakt og ajourført (herunder tilsvarende kortplaner).

h. Bygninger og udenomsanlæg vedligeholdes.

i. Vandværkspasseren skal efter aftale med bestyrelsen projektere mindre nyanlæg (såsom udskiftning af ledninger o.l.).

j. Vandværkspasseren skal deltage i planlægning af kommende udvidelser af såvel ledninger som det øvrige anlæg.

k. Vandværkspasseren fører tilsyn med nyanlæg og vedligeholdelsesarbejde udført af eksterne entreprenører for at kontrollere, at disse udføres forskriftsmæssigt, ligesom han selv udfører mindre reparationer og vedligeholdelsesarbejder.

**4. Ansvar og myndighed**

l. Vandværkspasseren er ansvarlig over for tilsynsmyndigheder med et personligt ansvar for overholdelse af love og bestemmelser gældende for vandværker specielt, og arbejdspladser generelt, herunder også arbejdsmiljølovgivning og sikkerhedsregler.

m. Vandværkspasseren stiller over for bestyrelsen forslag om anskaffelse af inventar, værktøj, litteratur, deltagelse i kurser m.v.

n. Vandværkspasseren entrerer i fornødent omfang med entreprenører, dog skal

arbejder over kr. \_\_\_\_\_\_\_samt løbende aftaler på forhånd godkendes af bestyrelsen. Vandværkspasseren kan dog ved brud o.a. force majeure, som gør omgående udbedring påkrævet, iværksætte arbejder ved eksterne entreprenører, hvis han ikke selv kan klare det. Bestyrelsen - v/ formanden - skal dog underrettes snarest muligt.

o. Vandværkspasseren har - så længe han ikke afviger fra stillingsbeskrivelsen og gældende praksis - fuld autoritet til at træffe de afgørelser og foretage de handlinger, der er nødvendige for at sikre varetagelsen af de ham pålagte pligter og ansvar. Han kan dog ikke uden udtrykkelig bemyndigelse forpligte vandværker udover ovennævnte beløbsramme.

p. Bestyrelsen, v/ formanden, skal have orientering om alle forbrugerklager, som tilgår værket.

q. Ethvert tilsagn til en myndighed skal sanktioneres af bestyrelsen. (Normalt formanden).